RESOLUCIÓN POLA QUE SE OUTORGAN A UNIÓN FENOSA DISTRIBUCIÓN SA AS AUTORIZACIÓNS ADMINISTRATIVAS PREVIA E DE CONSTRUCIÓN PARA O PROXECTO DE MODIFICACIÓN DAS LIÑAS LAT 132 KV GONDOMAR-BALAÍDOS E LAT 132 KV CITROEN-BALAÍDOS, SITUADAS EN VIGO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/03/2016)

Despois de examinar o expediente instruído a pedimento da empresa Unión Fenosa Distribución SA, con enderezo para os efectos de notificación en Travesía de Vigo, 204 36207 – Vigo (Pontevedra), resultan os seguintes: Primeiro.- O 22/11/1984 a Dirección Xeral de Industria da Consellería de Industria, Enerxía e Comercio ditou resolución pola que se autorizou o establecemento da liña eléctrica a 132 kV desde a subestación de Balaídos ata a subestación de Gondomar e se declarou en concreto a utilidade da mesma. Segundo.- O 10/10/1990 a Dirección Xeral de Industria da Consellería de Industria e Comercio ditou resolución pola que se autoriza o establecemento da liña de transporte de enerxía eléctrica a 132 kV Balaídos-Atios II á factoría Citroen e se aproba o proxecto de execución. Terceiro.- Unión Fenosa Distribución é a propietaria da subestación de Balaídos no termo municipal de Vigo. En novembro de 2008 asinouse un convenio entre Unión Fenosa Distribución SA e o concello de Vigo para a construción da nova subestación blindada que substituirá á actual. Cuarto.- O 11/09/2015 a empresa Unión Fenosa Distribución SA presentou, ante a Xefatura Territorial de Pontevedra, a solicitude de autorización administrativa previa e de construción do proxecto de modificación das liñas LAT 132 kV Gondomar-Balaídos e LAT 132 kV Citroen-Balaídos, situadas no termo municipal de Vigo. Esta solicitude acompañouse do correspondente proxecto de execución titulado “LAT 132 kV Novo Balaídos-Citroen e LAT 132 kV Novo Balaídos-Gondomar (Soterramento Sub. Novo Balaídos)”, asinado polo enxeñeiro industrial Alfonso González Álvaro (colexiado nº 2920/2130 do Colexio de Enxeñeiros do ICAI) e visado co nº 0201/15 e data 06/07/2015; e no que figura un orzamento de 492.823,56 €. Neste proxecto inclúese a declaración responsable, asinada polo proxectista con data 10/03/2015, no que se fai constar que o proxecto cumpre con toda a normativa que lle é de aplicación, de conformidade co esixido no artigo 53.1. b) da Lei 24/2013, do 26 de decembro, do sector eléctrico e da Resolución do 19 de febreiro de 2014 da Consellería de Economía e Industria. Quinto.- O 25/09/2015 a Xefatura Territorial ditou resolución pola que se someteu a información pública a petición de autorización das instalacións eléctricas denominadas “LAT 132 kV Novo Balaídos-Citroen e LAT 132 kV Novo Balaídos-Gondomar (soterramento na subestación Novo Balaídos)” que se publicou no Diario Oficial de Galicia do 16/10/2015 e no Boletín Oficial da Provincia de Pontevedra do 05/11/2015. Durante o período en que a devandita petición se someteu ao trámite de información pública non se presentaron alegacións. Sexto.- O 29/09/2015 a Xefatura Territorial trasladou ao Concello de Vigo a separata técnica do proxecto para os efectos de obter o correspondente informe. O 09/10/2015 o Concello de Vigo emitiu informe favorable e o 03/11/2015 Unión Fenosa Distribución SA mostrou a súa conformidade. Sétimo.- O 25/09/2015 a Xefatura Territorial emitiu informe técnico favorable sobre o citado proxecto. Oitavo.- O 22/12/2015 a Xefatura Territorial trasladou á esta dirección xeral copia do expediente de referencia, informe técnico favorable e unha copia do proxecto. Primeiro.- A Dirección Xeral de Enerxía e Minas é competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia; no Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria; e no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia; en relación coa Lei 24/2013, do 26 de decembro, do sector eléctrico; co Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; e coa Lei 30/1992, do 26 de novembro, de réxime xurídico das Administracións públicas e do procedemento administrativo común. Segundo.- No expediente instruído para o efecto cumpríronse os trámites establecidos na Lei 24/2013, do 26 de decembro, no Real Decreto 1955/2000, do 1 de decembro, e na Resolución do 19/02/2014 da Consellería de Economía e Industria pola que se aproba o procedemento de autorización administrativa de construción. De conformidade co que antecede e no exercicio das competencias que ten atribuídas, a Dirección Xeral de Enerxía e Minas Outorgar a Unión Fenosa Distribución SA a autorización administrativa previa e a autorización administrativa de construción do proxecto de modificación das liñas LAT 132 kV Gondomar-Balaídos e LAT 132 kV Citroen-Balaídos, situadas no termo municipal de Vigo. Todo isto de acordo coas seguintes condicións: Primeira.- A instalación eléctrica que se autoriza terá que realizarse de acordo coas especificacións e planos que figuran no proxecto presentado pola empresa promotora, Unión Fenosa Distribución SA, denominado “LAT 132 kV Novo Balaídos-Citroen e LAT 132 kV Novo Balaídos-Gondomar (Soterramento Sub. Novo Balaídos)”, asinado polo enxeñeiro industrial Alfonso González Álvaro (colexiado nº 2920/2130 do Colexio de Enxeñeiros do ICAI) e visado co nº 0201/15 e data 06/07/2015; e no que figura un orzamento de 492.823,56 €. Segunda.- A empresa promotora asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. Terceira.- En todo momento deberase cumprir canto establecen os regulamentos técnicos de aplicación, así como demais normativas e directrices vixentes aplicables. Cuarta.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Enerxía e Minas; non obstante, a Xefatura Territorial poderá autorizar as modificacións de detalle do proxecto que resulten procedentes, debendo comunicar á dita dirección xeral todas as resolucións que se diten en aplicación da citada facultade. Quinta.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construídas estas instalacións, a empresa promotora deberá presentar a solicitude de acta de posta en servizo ante a Xefatura Territorial, quen deberá estendela tras as comprobacións técnicas que considere oportunas. Sexta.- A Administración reserva para si o dereito a deixar sen efecto esta resolución por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Sétima.- Esta resolución emítese sen prexuízo de terceiros e independentemente das autorizacións, licencias ou permisos de competencia municipal, provincial ou outros necesarios para a realización das obras das instalacións obxecto da mesma. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación, de acordo co disposto nos artigos 114 e 115 da Lei 30/1992, do 26 de novembro, de réxime xurídico das Administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, a 15 de xaneiro de 2016.—O Director Xeral de Enerxía e Minas, Idriss Vivar Cicioc.